 Mashruucan marka lays dultaago qaybaha uu ka koobanyahay waxa la milicsan kara faaiidada la yaabka leh ee ugu duugan shacbiga iyo ummadda Somaliland, waxaynuna ka soo qaadan karnaa dayactirka, qalabaynta iyo ballaadhinta dekedda iyo dhismaha Free Zone-ka oo kaliya aan ku koobnayn balse ay qayb ka yihiin dhismaha jidka Berbera-Wajaale iyo mashaariic ay ka midyihiin horumarinta beeraha iyo tamarta oo ku lammaan, taas oo ka dhigaysa marsadeena Berbera mid waraabisa caalamka oo dhan iyo Afrikaba, dhinaca kalena la tartanta Dekedaha kale ee Gobolka ku yaala. 